**МОДЕЛ УГОВОРА**

**о набавци добара – саобраћајне сигнализације и опреме за зону школа на територији општине Врњачка Бања**

1. Општинска управа општине Врњачка Бања,Крушевачка бр.17,ВрњачкаБања, ПИБ 100917981, Матични број: 07175981, коју заступа начелник Општинске управе општине Врњачка Бања, Славиша Пауновић (у даљем тексту: ***Наручилац)*** и

2. Понуђач: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ са седиштем у \_\_\_\_\_\_\_\_\_\_\_\_\_\_\_\_\_\_\_\_\_, улица и бр. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ:\_\_\_\_\_\_\_\_\_\_\_\_\_\_\_\_\_, Матични број: \_\_\_\_\_\_\_\_\_\_\_\_\_\_\_\_\_\_,Број рачуна: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Назив банке:\_\_\_\_\_\_\_\_\_\_\_\_\_\_\_\_\_\_\_\_\_, Телефон:\_\_\_\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(у даљем тексту: Добављач)

Опционо (понуђачи из групе понуђача или подизвођачи):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(у случају подношења заједничке понуде, односно понуде са учешћем подизвођача, на линијама изнад се морају навести сви понуђачи из групе понуђача, односно сви подизвођачи).

Основ уговора:

ЈН број: 16/2025

Број и датум одлуке о додели уговора: \_\_\_\_\_\_\_\_\_\_\_\_\_\_\_\_\_\_ од \_\_\_\_\_\_\_\_ године.

Понуда изабраног понуђача бр. \_\_\_\_\_\_\_\_\_\_\_\_\_\_\_ од \_\_\_\_\_\_\_\_. године

Уговорне стране сагласно констатују:

* да је Наручилац на основу чл. 52. Закона о јавним набавкама („Сл. Гласник РС“, број 91/2019 и 92/23) донео одлуку о спровођењу поступка јавне набавке бр. 404-1766/24 од 20.03.2025.год. и спровео отворени поступак јавне набавке добара бр. 16/2025 – набавка саобраћајне сигнализације и опреме за зону школа на територији општине Врњачка Бања;
* да је Понуђач дана \_\_\_\_\_\_\_ 2025. године доставио Понуду број \_\_\_\_\_\_\_ од \_\_\_\_\_\_\_\_\_ 2025. године, која се налази у прилогу Уговора и саставни је део овог уговора;
* да понуда Понуђача у потпуности одговара захтевима из конкурсне документације за предметну јавну набавку;
* да је Наручилац дана \_\_\_\_\_\_\_\_ 2025. године донео Одлуку о додели уговора бр. \_\_\_\_\_\_\_\_\_\_\_\_ и изабрао Понуђача за испоруку добра.

ПРЕДМЕТ УГОВОРА

Члан 1.

Предмет уговора је набавка добара – Саобраћајна сигнализација и опреме за зону школа на територији општине Врњачка Бања (у даљем тексту добра), у свему сагласно понуди Добављача број \_\_\_\_\_\_\_\_ од \_\_\_\_\_\_\_\_\_\_\_.године, која је у прилогу овог уговора и чини његов саставни део, а у складу са техничком спецификацијом из конкурсне документације јавне набавке број 16/2025.

УГОВОРЕНА ЦЕНА

Члан 2.

Цена добара из члана 1. овог уговора износи \_\_\_\_\_\_\_\_\_\_\_\_\_\_ динара, без ПДВ-а, односно \_\_\_\_\_\_\_\_\_\_\_\_\_\_\_ динара са ПДВ-ом.

У цену су урачунати сви трошкови материјала и испоруке, као и сви зависни трошкови које Добављач има у реализацији овог уговора.

Цена из става 1. овог члана се сматра фиксном за време трајања уговора и не може се мењати.

УСЛОВИ И НАЧИН ПЛАЋАЊА

Члан 3.

За испоручене количине добара која су предмет овог уговора, Наручилац ће вршити плаћање Добављачу, након испоруке, по уговореним јединичним ценама у року до 45 дана од дана издавања рачуна и обострано потписаног и овереног записника о примопредаји добара.

Рачун је неопходно да садржи и број уговора, број јавне набавке на основу кога се издаје, као и поред сваке ставке позицију, односно редни број из обрасца структуре цене.

МЕСТО, НАЧИН И РОК ИСПОРУКЕ

Члан 4.

Добављач се обавезује да предметна добра испоручи у року не дужем до 10 дана од дана потписивања уговора.

Место испоруке је на локацији по захтеву наручиоца на територији општине Врњачка Бања.

КОНТРОЛА КВАЛИТЕТА

Члан 5.

Квантитативни и квалитативни пријем испоручених добара вршиће се одмах по извршеној испоруци од стране представника комисије Наручиоца и Добављача, на основу чега ће комисија сачинити Записник о примопредаји предметних добара.

У случају записнички утврђених недостатака у квалитету и квантитету испоручених добара, Добављач је дужан да у року од 48 сати замени добро на коме је утврђен недостатак.

Члан 6.

Наручилац задржава право да не прихвати испоруку, односно врати испоручена добра из члана 1. овог уговора у случају да Добављач приликом испоруке не поштује одредбе о квалитету наведене у конкурсној документацији у датој техничкој спецификацији јавне набаве добара бр. 16/2025, која чини саставни део овог уговора или испоручи добра од произвођача кога није навео у својој понуди, или испоручи добра која нису у складу са стандардом СРПС ЕН 12899, Правилником о саобраћајној сигнализацији и српским стандардима.

У случају да Наручилац не прихвати испоруку, односно врати предметна добра, на основу става 1, овог члана, Наручилац ће отказати уговор, уз отказни рок од 8 дана и реализовати меницу коју је Добављач доставио на име финансијске гаранције за добро извршење посла.

ГАРАНТНИ РОК

Члан 7.

Гарантни рок за испоручена добра износи \_\_\_\_\_\_\_\_\_\_ (минимум 24 месеца) и почиње да тече од дана квантитативног и квалитативног пријема добара од стране Наручиоца.

Добављач се обавезује да у периоду гарантног рока по пријему обавештења о насталом недостатку у најкраћем могућем року приступи интервенцији на отклањању недостатака и отклони сваки недостатак уочен у року од 48 сати, рачунајући од момента пријема обавештења о нефункционисању добара.

У случају да Добављач не поступи у складу са ставом 2. овог члана, Наручилац ће реализовати меницу коју је Добављач доставио на име финансијске гаранције за отклањање недостатака у гарантном року.

СРЕДСТВA ФИНАНСИЈСКОГ ОБЕЗБЕЂЕЊА

Члан 8.

Добављач се обавезује да у моменту потписивања уговора као средство финансијског обезбеђења достави Наручиоцу посла бланко соло меницу за добро извршење, регистровану у Регистру Народне банке Србије, потписану од стране лица овлашћеног за заступање Добављача, уз коју се доставља једнократно менично овлашћење, да се меница може попунити до 10% од динарске вредности уговора без ПДВ-а, за добро и квалитетно извршење уговорне обавезе са роком важности 30 дана дужим од рока извршења уговорне обавезе.

Добављач је, обавезан да уз меницу достави и копију картона депонованих потписа, којом се доказује да је лице које потписује бланко соло меницу и менично овлашћење, овлашћено за потписивање и да нема ограничења за исто и оргинал или копију захтева за регистрацију меница.

Уколико то не учини Наручилац има право да раскине уговор и може наплатити меницу за озбиљност понуде.

Наручилац има право да средство обезбеђења активира уколико Добављач не изврши предметну набавку на уговорени начин, у уговореном року, и не испоштује цене уговорене у обрасцу структуре цене после првог враћања рачуна на усаглашавање.

Члан 9.

Добављач се обавезује да најкасније на дан примопредаје добара као гаранцију за отклањање недостатака у гарантном року, Наручиоцу достави бланко соло меницу, регистровану у Регистру Народне банке Србије, потписану од стране лица овлашћеног за заступање Добављача уз коју се доставља једнократно менично овлашћење, да се меница може попунити до 10% од динарске вредности уговора без ПДВ-а, са роком важења 30 дана дужим од уговореног гарантног рока, која мора бити безусловна и платива на први позив,а у корист Наручиоца.

Добављач је, обавезан да уз меницу достави и копију картона депонованих потписа, којом се доказује да је лице које потписује бланко соло меницу и менично овлашћење, овлашћено за потписивање и да нема ограничења за исто и оргинал или копију захтева за регистрацију меница.

Гаранцију за отклањање недостатака у гарантном року Наручилац може да наплати уколико Добављач не отпочне са отклањањем недостатака у року од 5 дана од дана пријема писаног захтева Наручиоца.

Уколико Добављач не достави меницу за отклањање недостатака у гарантном року, Наручилац има право да наплати меницу за добро извршење уговорне обавезе.

РОК ТРАЈАЊА УГОВОРА

Члан 10.

Уговор траје до дана извршења свих уговорених обавеза уговорених страна које укључују испоруку, плаћање, достављање финансијских гаранција и обавезе у гарантном року за испоручена добра.

ОСТАЛЕ ОДРЕДБЕ

Члан 11.

Обавезе Наручиоца које ће евентуално доспети у наредној буџетској години, биће реализоване највише до износа финансијских средстава која ће Наручиоцу, за ову намену бити одобрена за наредну буџетску годину.

Члан 12.

Након закључења уговора о јавној набавци, Наручилац може без спровођења поступка јавне набавке, повећати обим предмета набавке у складу са одредбама члана 160. Закона о јавним набавкама („Службени гласник РС” бр. 91/19 и 92/23).

Члан 13.

Наручилац има право да раскине овај уговор уколико Добављач уговорено не изврши на уговорени начин и у уговореном року.

Члан 14.

На овај уговор примењиваће се одредбе позитивних законских прописа за ову врсту посла.

Сви спорови ће се прво покушати решити међусобно, ако до тога не дође, спор ће се решити пред стварно и месно надлежним судом.

Члан 15.

Све што није регулисано овим Уговором примењиваће се одредбе Закона о облигационим односима и Закона о јавним набавкама.

Члан 16.

Овај Уговор сачињен је у четири истоветна примерка од којих свака уговорна страна задржава по два примерка.

НАРУЧИЛАЦ ДОБАВЉАЧ

Општинска Управа општине Врњачка Бања \_\_\_\_\_\_\_\_\_\_\_\_\_\_\_\_\_\_

Славиша Пауновић, начелник Општинске управе

Понуђач је обавезан да у својој понуди достави попуњен модел уговора, на местима предвиђеним за попуњавање, чиме потврђује да је сагласан са његовом садржином у случају доделе Уговора.

Модел Уговора не мора бити потписан и оверен од стране понуђача.